สวัสดีค่ะ พอดีอยากถามว่าถ้ามีอะไรกับแฟนแล้วหลั่งในวันที่8/พ.ค/62แล้วกินยาคุมฉุกเฉินวันที่9/พ.ค/62แล้วมีอะไรกับแฟนหลั่งในอีกครั้งวันที่28/พ.ค/62แล้วกินยาคุมฉุกเฉินวันที่29/พ.ค/62 จนถึงตอนนี้ประจำเดือนยังไม่มาจะท้องไหมค่ะ
สวัสดีค่ะ หากมีเพศสัมพันธ์ในวันที่ 8 พ.ค. แล้วได้ทานยาคุมฉุกเฉินในวันที่ 9 พ.ค. หรือได้ทานยาภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%ส่วนการมีเพศสัมพันธ์ในวันที่ 28 พ.ค. แล้วได้ทานยาคุมฉุกเฉินในวันที่ 29 พ.ค. ก็เช่นกัน หากได้ทานยาภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%หากตอนนี้ประจำเดือนยังไม่มา อาจเกิดจาก- การตั้งครรภ์- ผลข้างเคียงของการทานยาคุมฉุกเฉิน ที่ทำให้ประจำเดือนมาช้าได้- มีความเครียด ทำงานหนัก พักผ่อนน้อย อดนอน อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้ลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ หากยังไม่มาภายใน 2 สัปดาห์ อาจลองตรวจหาการตั้งครรภ์ซ้ำอีกครั้ง หากยังตรวจไม่พบ ก็ให้รอต่อไปก่อน ประจำเดือนก็น่าจะมาในที่สุดค่ะหากจะมีเพศสัมพันธ์บ่อยๆ ไม่ควรทานยาคุมฉุกเฉินเป็นประจำ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนัก เมื่อเทียบกับวิธีคุมกำเนิดอื่นๆ เช่น ยาเม็ดคุมกำเนิด ยาฉีดคุมกำเนิด เป็นต้น